
Feljegyzés
az önkormányzati támogatások rendjéről szóló
7/2012. (II. 16.) önkormányzati rendelet módosításához

Székesfehérvár Megyei Jogú Város Polgármestereként rögzítem, miszerint
· 2020. november 4. napjától hatályban van a veszélyhelyzet kihirdetéséről szóló 478/2020. (XI.3.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki,
· a koronavírus-világjárvány második hulláma elleni védekezésről szóló 2020. évi CIX. törvény megállapította a veszélyhelyzettel összefüggő sajátos szabályokat,
· a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti”,
· Székesfehérvár Megyei Jogú Város Önkormányzat Közgyűlése elismeri és – az önkormányzati támogatások rendjéről szóló 7/2012. (II. 16.) önkormányzati rendelet (továbbiakban: Alaprendelet) szabályai szerint – támogatja azt a tevékenységet, amelyet a Székesfehérváron élő vagy dolgozó polgárok önszerveződő közösségei, a civil és gazdálkodó szervezetek, természetes személyek végeznek az önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, az arra rászorulók, hátrányos helyzetűek támogatása, a kultúra, a hagyományok és az egyházi élet ápolása, a lakosság művelődése, oktatása, egészségvédelme, sportolása, az esélyegyenlőség megteremtése, a város jó hírnevének, turizmusának erősítése, városmarketing érdekében,
· a Közgyűlés az Alaprendelet 6. § (1) bekezdésében foglaltak szerint írja elő a vissza nem térítendő önkormányzati támogatás iránti kérelem kötelező tartalmát, és az Alaprendelet 8/A §-a alapján szabályozza a visszatérítendő támogatásokkal kapcsolatos eljárásrendet.

A jogalkotásról szóló 2010. évi CXXX. törvény 17. §-a szerint a jogszabály előkészítőjének előzetes hatásvizsgálattal kell felmérnie a szabályozás várható következményeit, a 18. §-a szerint pedig a jogszabály előkészítője a jogszabály tervezetéhez indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait és az indokolás közzétételére vonatkozó álláspontját.


Előzetes hatásvizsgálat

I. Várható társadalmi hatások
Az Alaprendelet 6. § (1) bekezdés b) pontja alapján a támogatás iránti kérelemnek szervezet esetén tartalmaznia kell a szervezet létesítő okiratát, képviselője aláírási címpéldánya másolatát és a szervezet nyilvántartásba vételét igazoló 30 napnál nem régebbi eredeti iratot. Az Alaprendeletet módosító rendelet (a továbbiakban: Rendelet) ezzel szemben úgy rendelkezik, hogy a szervezet eredeti létesítő okirata helyett elegendő annak egyszerű másolatát csatolni, a képviselő közjegyző által hitelesített aláírási címpéldányán kívül benyújtható az ügyvéd által készített aláírásminta is, mindkét esetben akár eredeti, akár egyszerű másolati formában, továbbá a támogatás iránti kérelemnek csak abban az esetben kell tartalmaznia a kérelmező szervezet nyilvántartásba vételét igazoló 30 napnál nem régebbi eredeti iratot, amennyiben annak adattartalma közhiteles nyilvántartásban nem érhető el. Ezen kívül a Rendelet alapján a Közgyűlés az eset összes körülményeinek mérlegelésével írásbeli kérelemre módosíthatja a visszatérítendő támogatás visszafizetésének határidejét és a visszafizetés ütemezését, mely módosításnak megfelelően a támogatási szerződést is módosítani kell.

A Rendelet az önkormányzati támogatás igénylésével összefüggő, a kérelmezőknél jelentkező adminisztratív terhek csökkentését, továbbá a koronavírus-világjárvány negatív hatásainak mérséklését szolgálja. A Rendelet hatálybalépésétől a világjárvány miatt nehéz helyzetbe került, támogatott szervezetek gazdasági-pénzügyi terheinek enyhülése, működőképességük megtartásának biztosítása várható.

II. Várható gazdasági, költségvetési hatások
A Rendelet hatálybalépése a visszatérítendő támogatásokkal összefüggő önkormányzati költségvetési bevételek tervezésére, tervektől való eltérő teljesítésére lehet hatással. 

III. Várható környezeti és egészségi következmények
A Rendelet hatálybalépésének nincs negatív környezeti és egészségi hatása.

IV. Adminisztratív terheket befolyásoló hatások
A Rendelet hatálybalépése több adminisztratív terhet nem ró az Önkormányzatra.

V. A rendelet megalkotásának szükségessége, a jogalkotás elmaradásának várható következménye
A Rendeletet az önkormányzati támogatás igénylésének egyszerűsítése, a koronavírus-világjárvány negatív hatásaként okozott, az Önkormányzat által támogatott szervezeteknél jelentkező gazdasági-pénzügyi terhek enyhítése érdekében szükséges megalkotni. A jogalkotás elmaradásának várható következménye, hogy a világjárvány miatt nehéz pénzügyi helyzetbe került szervezetek működőképessége ellehetetlenülhet.

VI. A rendelet alkalmazásához szükséges személyi, szervezeti, tárgyi és pénzügyi feltételek
A Rendelet alkalmazásához több személyi, szervezeti, tárgyi és pénzügyi forrás nem szükséges. 



Általános indokolás


Az Alaprendelet 6. § (1) bekezdés b) pontja alapján a támogatás iránti kérelemnek szervezet esetén tartalmaznia kell a szervezet létesítő okiratát, képviselője aláírási címpéldánya másolatát és a szervezet nyilvántartásba vételét igazoló 30 napnál nem régebbi eredeti iratot. Az Alaprendeletet módosító rendelet ezzel szemben úgy rendelkezik, hogy a szervezet eredeti létesítő okirata helyett elegendő annak egyszerű másolatát csatolni, a képviselő közjegyző által hitelesített aláírási címpéldányán kívül benyújtható az ügyvéd által készített aláírásminta is, mindkét esetben akár eredeti, akár egyszerű másolati formában, továbbá a támogatás iránti kérelemnek csak abban az esetben kell tartalmaznia a kérelmező szervezet nyilvántartásba vételét igazoló 30 napnál nem régebbi eredeti iratot, amennyiben annak adattartalma közhiteles nyilvántartásban nem érhető el. Ezen kívül a Rendelet alapján a Közgyűlés az eset összes körülményeinek mérlegelésével írásbeli kérelemre módosíthatja a visszatérítendő támogatás visszafizetésének határidejét és a visszafizetés ütemezését, mely módosításnak megfelelően a támogatási szerződést is módosítani kell.

A Rendelet megalkotása tehát az önkormányzati támogatások igénylésével kapcsolatos eljárásrend egyszerűsítése, továbbá a koronavírus-világjárvány hatásaként, az Önkormányzat által támogatott szervezeteknél jelentkező gazdasági-pénzügyi terhek enyhítése érdekében szükséges.



Részletes indokolás

Az 1. §-hoz
Az Alaprendelet 6. § (1) bekezdés b) pontja alapján a támogatás iránti kérelemnek szervezet esetén tartalmaznia kell a szervezet létesítő okiratát, képviselője aláírási címpéldánya másolatát és a szervezet nyilvántartásba vételét igazoló 30 napnál nem régebbi eredeti iratot. Az Alaprendeletet módosító rendelet 1. §-a ezzel szemben úgy rendelkezik, hogy a szervezet eredeti létesítő okirata helyett elegendő annak egyszerű másolatát csatolni, a képviselő közjegyző által hitelesített aláírási címpéldányán kívül benyújtható az ügyvéd által készített aláírásminta is, mindkét esetben akár eredeti, akár egyszerű másolati formában, továbbá a támogatás iránti kérelemnek csak abban az esetben kell tartalmaznia a kérelmező szervezet nyilvántartásba vételét igazoló 30 napnál nem régebbi eredeti iratot, amennyiben annak adattartalma közhiteles nyilvántartásban nem érhető el. 

A cél az, hogy a kérelemhez csatolt dokumentumok egyértelmű azonosításra alkalmas adatokat tartalmazzanak, továbbá egyszerűsíthető legyen az igénylési eljárás azáltal, hogy a közhiteles nyilvántartásban elérhető adatokat tartalmazó eredeti iratot nem kell beszereznie a kérelmező szervezetnek. A Rendelet alkalmazásával a szervezetek számára a kérelem benyújtásával összefüggő eljárási idő rövidül, az adminisztratív terhek, költségek csökkenhetnek. 

A 2. §-hoz
Az Alaprendelet 8/A §-a szabályozza a visszatérítendő támogatásokra vonatkozó eljárásrendet.

A veszélyhelyzeti korlátozások, továbbá a kötelező járványügyi intézkedések jelentős bevételkiesést és előre nem tervezett többletkiadást okoznak a civil és gazdálkodó szervezeteknél egyaránt. A járvány negatív hatásai több évre is kihatással vannak, ezért indokolt lehetőséget adni arra, hogy a megállapított visszatérítendő támogatások esetében a támogatott egyedi kérelmére, a Közgyűlés jogosult legyen az eset összes körülményeinek mérlegelésével dönteni a visszafizetési határidő, ütemezés módosításáról.

A 3. §-hoz
Hatályba léptető rendelkezést tartalmaz.


A fentiek alapján került sor a Rendelet megalkotására.

